Palomoka ya matlakala a dipotšišo ke 6.
Lephephe le, le arotšwe ka dikarolo tše THARO, e lego ya A, B le ya C.
Araba potšišo e TEE karolong ye nngwe le ye nngwe.
Diphoofolo di na le ditokelo.
Papadi ya ka ke yeo e bolokegilego.
Lebelediša seswantšho se sa ka tlase gomme o tšweletše maikutlo a gago mabapi le hlogo ye ya ka godimo.
Maleka ga se makgona, makgona ke maboeletša...
Makgotla a baithuti a a šoma. Dumela goba o ganetše.
Re anegele ka tšeo o di bonago ka leihlo la moya mabapi le mogopo wa lefase wa 2010.
Hlahloba seswantšho sa ka tlase gomme o ngwale taodišo ka sona.
Ge ke gopola letšatši leo, ke omelela ka disego. Efa taodišo ya gago hlogo.
Na lenyalo la setšo le ditokelo di nwešana meetse a mokgako Etšwa tema?
O šomile senna!!
Swara o tiiše!
Batswadi ba gago ba feletšwe ke mošomo. Ka lebaka la tlhaelelo ya mašeleng ga o kgone go tšwetša dithuto tša gago pele. O kgopetše mošomo pankeng yeo e lego motseng wa geno. Bjale wena ngwala boitsebišophelo bja gago gomme o ba romele bjona.
O tšweletše ka dihlora mphatong wa marematlou. Ngwalela hlogo ya sekolo lengwalo la go leboga thekgo le tlhohleletšo yeo o e hweditšego ka dithutišo tša koketšo nakong ya matšatši a maikhutšo.
O mmegi wa kuranta yo a bego a etetše mafelo a setšo. Ngwala lengwalo la go ya go morulaganyi o tšweletše maikutlo a gago mabapi le mekgabišo ya maboto, makwala le mekgabo yeo e laetšago Seafrika.
O be o le gona ge baemedi ba FIFA ba be ba etetše ka nageng go tla go lekola ge e ka ba Afrika-Borwa e itokišeditše go ba monggae wa dipapadi tša 2010. Ngwala pego ka tšeo ba di hweditšego ka morago ga go dira tshekatsheko ya mahlakore ka moka ao a amanago le papadi ye.
Lebelela seswantšho se se filwego ka mo tlase mabapi le dinyakišišo tšeo di utolotšwego ka ga baithuti ba Afrika-Borwa bao ba nago le mmele wo mogolo ka lebaka la dijo tša makhura le letswai.
Hlama phoustara yeo o tšweletšago dintlha tše SESWAI tšeo ka tšona o eletšago baithuti go thibela mmele wo mogolo ka go ja dijo tša phepo.
Badudi ba selete sa geno ga ba na tsebo ye kaalo mabapi le go bouta. Ba ngwalele ditaelo tše ba swanetšego go di latela ge go boutwa.
Thala karata ya memo yeo ka yona o memago ba Lekgotlakgašo la Afrika-Borwa go tla sekolong sa geno go tla go fa baithuti ba sekolo sa lena tshedimošo.